KIRJALLINEN KYSYMYS P-0026/02

esittäjä(t): Maurizio Turco (NI) komissiolle

(15. tammikuuta 2002)

Aihe: Kirjalliseen kysymykseen P-2886/01, joka koskee pohjoinenetelä-yhteistyötä huumeiden ja niiden väärinkäytön torjunnassa, annettua vastausta koskeva selvitys

Komissio totesi vuotuisessa yleiskertomuksessaan, että 13. lokakuuta 1997 annetulla asetuksella (EY) N:o 2046/97(1) neuvosto on antanut oikeusperustan budjettikohdalle B7-6210, joka koskee pohjoinenetelä-yhteistyötä huumeiden ja niiden väärinkäytön torjunnassa.

Asetuksen 11 artiklassa säädetään, että Komissio antaa Euroopan parlamentille ja neuvostolle jokaisen varainhoitovuoden jälkeen kertomuksen, joka sisältää yhteenvedon varainhoitovuoden aikana rahoitetuista toimista sekä arvioinnin tämän asetuksen täytäntöönpanosta varainhoitovuoden aikana. Yhteenveto sisältää erityisesti tietoja toimijoista, joiden kanssa on tehty sopimuksia.

Asetuksen 12 artiklassa säädetään, että Komissio esittää () kokonaisarvion kaikista yhteisön tämän asetuksen nojalla rahoittamista toimista liittäen arviointiin ehdotuksia tämän asetuksen tulevaisuudesta ja tarvittaessa ehdotuksia asetukseen tehtävistä muutoksista tai sen kumoamisesta 24. lokakuuta 2000 mennessä, mutta komissio joka väittää aloittaneensa arvioinnin vuonna 1999, mikä itse asiassa aloitettiin vuoden 2000 tammikuussa ei ollut saanut arviointia 20. joulukuuta 2001 mennessä valitun toimijan kohtaamien vaikeuksien vuoksi mutta, että komission oli määrä saada arviointi vuoden loppuun mennessä.

Komissio totesi 20. joulukuuta 2001 kirjalliseen kysymykseen P-2886/01(2) antamassaan vastauksessa, että budjettikohdalla on nyt oikeusperusta.

Tiedustelisin komissiolta seuraavaa:

- Mitkä toimijat ovat osallistuneet valintaan? Vai olivatko toimijat valinnassa mukana lainkaan? Jos eivät olleet, minkälaisia arviointeja on jo tehty EU:n toimielimissä? Kuka on valittu toimija ja onko tälle ilmoitettu sopimuksen puutteellisesta noudattamisesta? Jos ei ole, miksi ei ole ilmoitettu?

- Mitä ovat vuosittaisen kertomuksen ehdot, joihin viitataan 1 artiklan 11 kohdassa?

- Mikä on budjettikohdan B7-6210 oikeusperusta?

(1) EYVL L 287, 21.10.1997, s. 1.

(2) EYVL C 147 E, 20.6.2002, s.61.

Christopher Pattenin komission puolesta antama vastaus

(18. helmikuuta 2002)

Komissio käynnisti muutama vuosi sitten pohjoinenetelä-yhteistyöstä huumausaineiden ja niiden väärinkäytön vastaisessa toiminnassa 13. lokakuuta 1997 annetun neuvoston asetuksessa (EY) N:o 2046/97(1) oleva 12 artikla huomioon ottaen valintamenettelyn, jonka tavoitteena oli rekrytoida yritys, jolle annettaisiin tehtäväksi asetuksessa mainitun arvioinnin laatiminen. Tarjouspyyntöön vastasi kymmenen yritystä, joista seitsemän läpäisi esivalinnan ja kuusi esitti tarjouksen. Valituksi tuli ranskalainen yritys nimeltä Sorgem, jonka tarjous oli teknisesti ja taloudellisesti kaikkein edullisin. Arviointi aloitettiin tammikuussa 2000. Sorgem oli jo aikaisemmin tullut valituksi muiden komission käynnistämien tarjouspyyntöjen yhteydessä.

Sorgem antoi asiakirjojen analysointia koskevan ensimmäisen vaiheen raportin kesäkuussa 2000 (määräajassa). Tämän jälkeen ilmaantui kuitenkin viivästyksiä, jotka johtuivat yrityksen osapuolten keskinäisistä ongelmista ja joiden vuoksi paikan päällä muodostettua arviota koskeva toisen vaiheen raportti valmistui vasta heinäkuussa 2001. Tässä tilanteessa komissio harkitsi Sorgemin kanssa tehdyn sopimuksen purkamista ja uuden tarjouspyyntökilpailun käynnistämistä. Se katsoi kuitenkin paremmaksi jatkaa yhteistyötä Sorgemin kanssa, koska työ oli edennyt jo pitkälle ja koska uuden yhteistyökumppanin rekrytoiminen olisi vienyt runsaasti aikaa. Komission lukuisista yhteydenotoista (ilmoituksista ja kirjeistä, joista yksi oli kirjattu) huolimatta yhteenvetoa, johtopäätöksiä ja suosituksia koskeva kolmannen vaiheen raportti viivästyi huomattavasti. Komission viimeksi antaman huomautuksen johdosta Sorgem sitoutui saattamaan arvioinnin päätökseen vuoden 2001 loppuun mennessä.

Valitettavasti Sorgem ei pystynyt toimittamaan kolmannen vaiheen raporttia määräaikaan mennessä.

Komissio sai Sorgemilta 27. joulukuuta 2001 kirjeen, jossa tämä pyytää vapautusta kyseiseen asiakirjaan liittyvistä sopimusvelvoitteistaan. Komissio tutkii parhaillaan, mihin sopimuspuolen vastaisiin toimiin se voi ryhtyä tässä asiassa.

Lisäksi komissio etsii parhaillaan alan asiantuntijaa, joka pystyy ottamaan tehtäväkseen koko tähänastisen työn ja laatimaan mahdollisimman nopeasti edellä mainitun yhteenvedon, johtopäätökset ja suositukset sisältävän raportin.

Budjettikohdan B7-6310 oikeusperusta on edelleen pohjoinenetelä-yhteistyöstä huumausaineiden ja niiden väärinkäytön vastaisessa toiminnassa annettu neuvoston asetus (EY) N:o 2046/97, jonka voimassaoloa ei ole rajoitettu.

(1) EYVL L 287, 21.10.1997.